**ФЕСТИВАЛ ХОРОВА ДЕЦЕ И МЛАДИХ СРБИЈЕ**

***Ф Е Д Е Х О 2024.***

Поштовани,

Дечји културни центар Београд има част да Вас позове да учествујете на **XIII музичком Фестивалу хорова деце и младих ФЕДЕХО који ће се одржати од 16. и 17. маја 2024. године, а ревија победника 18. маја.** Циљ фестивала је афирмисање дечје хорске музике, сценског музичког извођења и популарисање хорске музике као део нашег културног наслеђа.

Прилику да учествују на фестивалу имају сви дечији хорови из Србије. Фестивал окупља хорове основних и средњих школа, музичких основних и средњих школа, као и црквене хорове и хорове при државним и приватним институцијама. Најбољи хор, по мишљењу стручног жирија, представљаће Србију на једном од концерата овогодишње Међународне манифестације деце Европе „Радост Европе''. Поред проглашења најбољег хора, жири ће прогласити и поделити награде хоровима који су се истакли у разним видовима извођења што је наглашено у пропозицијама фестивала.

На фестивалу је гостовало до сада преко 100 хорова из целе Србије и региона. Смисао постојања и одржавања ФЕДЕХА није био само да буде такмичарски него и да јача осећаје припадности људској заједници и одговорности према њој, јер стални контакт већег броја певача доприноси развијању љубави човека према човеку, и дубљем и хуманијем схватању појединца и заједнице.

Ове године аутор обавезнe композиције **,,Јунска песма ''** за I категорију (млађи хорови) и за II категорију (старији хорови) је **Ања Ђорђевић, композитор на текст Марије Стојановић**.

У прилогу Вам шаљемо ноте и текст за композицију и ноте за клавирску пратњу хора.

Пропозиције за учешће на Фестивалу, као и пријаве можете видети на сајту [www.dkcb.rs](http://www.dkcb.rs) или ће Вам бити прослеђено електронским путем на Ваш захтев . Пријаве за учешће треба да се доставе електронским путем на мејл [stevan.neskovic@dkcb.rs](mailto:stevan.neskovic@dkcb.rs) или [info@dkcb.rs](mailto:info@dkcb.rs), најкасније до 26. април 2024. године.

**Котизација за учешће на фестивалу је 5000 РСД.**

У нади да ћемо се дружити и музицирати ,

с поштовањем,

Невена Ивановић, уредник фестивала

**Моб. 060/667-33-25**

Стеван Нешковић,организатор

Моб. 060/167-33-25